Chukiagu markat Copacabana markakam sarir thakhi sit'antapxi
Provincia Manco Kapac ukanaw Tito Yupanqui ukax jikxatasi. Uksanx Titicaca quta iramanaw qamasipjixa. Ukakipanx uka quta maykipàñatakix lanchas, botes satakis ukanakaw autunaksa ukhamaraki markachirinaksa mä tuqit mä tuqirux maykipayapxi. Jichhax aka qhipha urunakanx uksa tuqinx mä autuw umar mantawayxi. ukampis ukham chhijinakax mä akatjamatx utjakipuniw sawayapxiwa.
Ukhamakipanx khitinakatix Tito Yupanqui tuqin qamasirinakax wasurutaw thakhi sit’antawinakamp sarantañ amtawayapxi. Jupanakax kawkir thakhitix Chukiagu markat Copacabana markakama sarki ukwa sit’antawayapxi, jichhurumpis sit’antatakiskiwa. Ukampis mayipxiw uka Estrecho de Tiquina ukanx mä jach’a chaka lurasiñapa, ukhaman jan juk’amp chhijinaka utxañapataki sawayapxiwa. Uka tuqin irpiri Juan Velasco sarakiwa: “Janitix ist’atapkax thakhi sit’antawinakax utjaskakiniwa, kunatix jaqix phiñasitawa ukampis uka chakax aka Provincia ukchpacharuw yanapani”.
ayr_Latn ayr_Latn ayr_Latn